```
Συντεταγμένες: 39°4′19″N 141°43′1″E﻿ / ﻿39.07194°N 141.71694°E﻿ / 39.07194; 141.71694
```

Το **Εθνικό Πάρκο Σανρίκου Φούκκο** (三陸復興国立公園, Sanriku Fukkō Kokuritsu Kōen) (κυριολεκτικά "Ανάπλαση Εθνικού Πάρκου Σανρίκου") είναι εθνικό πάρκο, που εκτείνεται κατά μήκος της ακτής Σανρίκου της Ιαπωνίας από το Χατσινόχε στο νομό Αομόρι δια μέσου του νομού Ιβάτε στη Κεσενούμα στο νομό Μιγιάγκι. Το εθνικό πάρκο δημιουργήθηκε στις 24 Μαΐου 2013 και καλύπτει μία έκταση 28.537 εκταρίων.

Ιστορία
-------

Στις 2 Μαΐου 1955 το Εθνικό Πάρκο Ρικούτσου Κάιγκαν (陸中海岸国立公園, *Rikuchū Kaigan Kokuritsu Kōen*) δημιουργήθηκε στην περιοχή Τοχόκου του νησιού Χονσού στη βόρεια Ιαπωνία. Το πάρκο επεκτάθηκε για 180 χιλιόμετρα από βορρά προς νότο κατά μήκος της ακτογραμμής του Ειρηνικού Ωκεανού από το βόρειο νομό Μιγιάγκι έως τον βόρειο νομό Ιβάτε. Είχε έκταση 121,98 τετραγωνικά χιλιόμετρα. Στις 24 Μαΐου 2013 το πάρκο ενσωματώθηκε στο Εθνικό Πάρκο Σανρίκου Φούκκο.  Αυτό συνέβη στον απόηχο του σεισμού και του τσουνάμι του Τοχόκου το 2011. Περιλαμβάνει επίσης το πρώην νομαρχιακό φυσικό πάρκο Τανεσάσι Κάιγκαν Χασικαμιντάκε. Στις 31 Μαρτίου 2015, το Υπουργείο Περιβάλλοντος επέκτεινε το πάρκο για να συμπεριλάβει το πρώην Οιονεί Εθνικό Πάρκο Μινάμι Σανρίκου Κινκάσαν.  Στη συνέχεια, το πάρκο θα επεκταθεί, για να συμπεριλάβει το Νομαρχιακό Φυσικό Πάρκο Κεσενούμα, το Νομαρχιακό Φυσικό Πάρκο Κεντζόσαν Μανγκοκούρα και το Νομαρχιακό Φυσικό Πάρκο Ματσουσίμα.

Γεωγραφία
---------

Ολόκληρη η ακτογραμμή είναι γνωστή λόγω της θαλάσσιας διάβρωσης, με πολυάριθμους βραχώδεις πυλώνες και νησιά. Η βόρεια ακτή είναι ένα δείγμα ανυψωμένης ακτογραμμής και είναι μια περιοχή, που έχει υποστεί αρκετούς ισχυρούς σεισμούς και τσουνάμι στην πρόσφατη ιστορία. Η νότια ακτή είναι ένα παράδειγμα μιας ria ακτογραμμής βυθισμένων κοιλάδων ποταμών, με βαθιούς κολπίσκους και στενές χερσονήσους, σχηματίζοντας πολλούς μικρούς κόλπους και όρμους.

Στο βόρειο τμήμα του εθνικού πάρκου υπάρχει μία περιοχή βράχων μήκους 8 χιλιομέτρων και ύψους 200 μέτρων, που ονομάζονται Κίτα Γιαμαζάκι. Οι γραφικοί παράκτιοι βραχώδεις σχηματισμοί έχουν το παρατσούκλι "Άλπεις της Θάλασσας".

Χλωρίδα και πανίδα
------------------

Η χλωρίδα περιλαμβάνει δάση με ιαπωνική κόκκινη πεύκη, ροδόδεντρα και Rosa rugosa. Η πανίδα περιλαμβάνει πολλά είδη πουλιών, συμπεριλαμβανομένου του γλάρου με μαύρη ουρά και του μύχου. Όσον αφορά τα μεγαλύτερα ζώα, έχει επίσης θεαθεί στην περιοχή το καμοσίκα.

Εικόνες
-------

* Καμπουσίμα, μεγάλος χώρος αναπαραγωγής γλάρων με μαύρη ουράΚαμπουσίμα, μεγάλος χώρος αναπαραγωγής γλάρων με μαύρη ουρά
* Ακτή Κοσόντε με μια αιωρούμενη σπηλιάΑκτή Κοσόντε με μια αιωρούμενη σπηλιά
* Κουροσάκι / Παρατηρητήριο ΑνμούραΚουροσάκι / Παρατηρητήριο Ανμούρα
* ΚιταγιαμαζάκιΚιταγιαμαζάκι
* 
* Ακτή ΓκόισιΑκτή Γκόισι
* 
* Νησί ΚινκάσανΝησί Κινκάσαν

Παραπομπές
----------

1. ↑  www.env.go.jp/en/nature/nps/park/sanriku/point/index.html.
2. ↑  www.protectedplanet.net/555575151.
3. 1 2  基礎情報 [Basic Information] (στα Japanese). Ministry of the Environment. Αρχειοθετήθηκε από το πρωτότυπο στις 23 Οκτωβρίου 2013. Ανακτήθηκε στις 22 Οκτωβρίου 2013. CS1 maint: Μη αναγνωρίσιμη γλώσσα (link)
4. 1 2  «Explore Sanriku Fukko (reconstruction) National Park». *www.japan.travel* (στα Αγγλικά). Ανακτήθηκε στις 11 Δεκεμβρίου 2021.
5. ↑  三陸復興国立公園の公園区域の変更（南三陸金華山国定公園区域の編入）について [About the Change in Area of Sanriku Fukkō National Park] (Transfer of the Area of Minami Sanriku Kinkasan Quasi-National Park)] (στα Japanese). Ministry of the Environment. 27 Μαρτίου 2015. Ανακτήθηκε στις 17 Αυγούστου 2019. CS1 maint: Μη αναγνωρίσιμη γλώσσα (link)
6. ↑  «National park of restoration». *The Japan Times*. 28 May 2013.. Ανακτήθηκε στις 22 October 2013.
7. ↑  Katsuragawa Hiroki. «Green reconstruction through the creating a new Sanriku Fukko (reconstruction) National Park» (PDF). IUCN. Αρχειοθετήθηκε από το πρωτότυπο (PDF) στις 23 Οκτωβρίου 2013. Ανακτήθηκε στις 22 Οκτωβρίου 2013.
8. ↑  «三陸北部森林管理署の見所» [Northern Sanriku Forest Management Station highlights]. *Tōhoku Regional Forest Office* (στα Ιαπωνικά). 2008. Ανακτήθηκε στις 6 Ιουλίου 2020.



|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 5383153063146619320004

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
* Πύλη:Ιαπωνία
 |

 |